લખનૌ: ઉત્તર પ્રદેશના પાટનગર લખનૌમાં આજે યોજાનારી વડા પ્રધાન નરેન્દ્ર મોદીની પરિવર્તન મહારેલી પૂર્વે શું કોઈ રેલવે અકસ્માતની સાજિશ રચવામાં આવી હતી? શું ૨૦ નવેમ્બર આગ્રામાં યોજાયેલી પીએમની રેલી પૂર્વે કાનપુરની નજીક પુખરાયામાં થયેલ રેલ દુર્ઘટના પણ કોઈ સાજિશનો ભાગ હતી? સોશિયલ મીડિયા પર આવા સવાલો પૂછવામાં એટલા માટે આવી રહ્યા છે, કારણ કે શનિવારે મોડી રાત્રે કાનપુરના મંઘાનામાં કેટલાક અજાણ્યા લોકો દ્વારા રેલવે ટ્રેક તોડી નાખ્યાની ઘટના સામે આવી હતી. સ્વયં રેલવે પ્રધાન સુરેશ પ્રભુએ પણ તેની પાછળ સાજિશ હોવાની આશંકાને યોગ્ય માની છે. રેલવે પ્રધાને રવિવારે રાત્રે કરવામાં આવેલા ટ્વિટને રિટ્વિટ કર્યું હતું, જેમાં આ આશંકા વ્યક્ત કરવામાં આવી છે.